
	ФИШ ІV.4

	
	ДЕКЛАРИРАНЕ НА ДЪЛЖИМИТЕ АВАНСОВИ данъци ПО ЧЛ. 43, ЧЛ. 44 и чл. 44а ОТ ЗДДФЛ






Данъците по чл. 43, чл. 44 чл. 44а от ЗДДФЛ се декларират в декларацията за дължими данъци по чл. 55, ал. 1 от ЗДДФЛ (обр. 4001), която се подава от:




ВАЖНО! Декларацията за дължими данъци не се подава от предприятия, за които се прилага схема за централизирано разплащане по Закона за публичните финанси на дължимите данъци по ЗДДФЛ. (чл. 55, ал. 4 от ЗДДФЛ)

Срок за подаване на данъчна декларация за доходи по глава шеста






ВАЖНО! На основание чл. 56, ал. 2 от ЗДДФЛ, предприятията - платци на доходи, както и самоосигуряващите се лица по смисъла на Кодекса за социалното осигуряване, подават декларацията само по електронен път. 
Чл. 55, чл. 56, чл. 57, чл. 65 и чл. 67 от ЗДДФЛ








НОРМАТИВНА УРЕДБА














 ЗАДЪЛЖЕНИЕ ЗА ДЕКЛАРИРАНЕ НА ДЪЛЖИМИТЕ АВАНСОВИ ДАНЪЦИ ПО ЧЛ. 43, ЧЛ. 44 И ЧЛ. 44А ОТ ЗДДФЛ


(чл. 55 от ЗДДФЛ)








Предприятия и самоосигуряващи  се лица - платци на доходи, задължени да удържат и внасят авансов данък по чл. 43, ал. 4, чл. 44, ал. 4 и чл. 44а, ал. 1 от ЗДДФЛ за доходи от стопанска дейност, от наем или от друго възмездно предоставяне за ползване на права или имущество, както и за парични доходи от други източници по чл. 35 от ЗДДФЛ. 





Физически лица, задължени сами да определят и внасят авансов данък по     чл. 43, ал. 3 и чл. 44, ал. 3 от ЗДДФЛ за придобити доходи от стопанска дейност и от наем или от друго възмездно предоставяне за ползване на права или имущество. 





ЗАБЕЛЕЖКИ: 


1. В декларацията по чл. 55, ал. 1 от ЗДДФЛ не се посочва дължимият от работодателите данък за доходи от трудови правоотношения, както и за дължимия алтернативен данък по чл. 41а, за които се подава информация по реда на Наредба № Н-13 от 17 декември 2019 г. за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица (чл. 55, ал. 3 от ЗДДФЛ).


2. За други дължими данъци по ЗДДФЛ, подлежащи на деклариране в декларацията по чл. 55, ал. 1 от ЗДДФЛ, виж фиш ІІІ.І.3. 


3. Доходите от прехвърляне на права или имущество, подлежащи на облагане с данък върху общата годишна данъчна основа не се облагат авансово с данък и съответно за тях не се подава декларация по чл. 55, ал. 1 от ЗДДФЛ. Тези доходи се декларират само в годишната данъчна декларация по чл. 50 от ЗДДФЛ.


4. Актуалният образец на декларацията по чл. 55, ал. 1 от ЗДДФЛ е утвърден от министъра на финансите със Заповед № ЗМФ-309/26.03.2026 г. (обн., ДВ, бр. 35/14.04.2026 г.)





 











СРОК  И МЯСТО НА ПОДАВАНЕ НА ДЕКЛАРАЦИЯТА ЗА ДЪЛЖИМИ ДАНЪЦИ 


(чл. 56, ал. 1 и 3 и чл. 57 от ЗДДФЛ)








Декларацията се подава в сроковете за внасяне на дължимите данъци (чл. 56, ал. 1).


При заличаване/прекратяване на предприятието декларацията по чл. 55, ал. 1 се подава в срока и по реда за подаване на данъчната декларация по чл. 162 от Закона за корпоративното подоходно облагане. В същия срок се внасят и данъците, дължими по декларацията (чл. 56, ал. 3).














Декларацията се подава в териториалната дирекция на НАП по:


1. мястото на регистрация на платеца на дохода; 


2. постоянен адрес на физическото лице, когато платецът на дохода не е задължен да удържа и внася дължимите данъци;


3. постоянен адрес на пълномощника, когато доходите са получени от чуждестранно физическо лице чрез пълномощник с постоянен адрес в страната.


Когато не може да се установи компетентната териториална дирекция, декларацията се подава в Териториалната дирекция - София на НАП.





 


Срокове за внасяне и място на внасяне на авансовия данък по чл. 43  – Виж фиш ІV.2


Срокове за внасяне и място на внасяне на авансовия данък по чл. 44 – Виж фиш ІV.3


Срокове за внасяне и място на внасяне на авансовия данък по чл. 44а – Виж фиш ІV.3А

